Звезда от Сексът и градът се кандидатира за губернатор
20 март 2018 | 14:56
Предварителните избори за номинация на кандидат-губернатор от Демократическата партия са през септември. На тях актрисата ще се бори с действащия губернатор Андрю Куомо. Реалните избори са през ноември.
51-годишната носителка на награда “Еми” е известна активистка за либерални свободи. Тя се прочу с ролята си в “Сексът и градът”, но след края му, се съсредоточи върху различни социални дейности, както и множество каузи, свързани с образованието.
Ако Никсън бъде избрана, тя ще стане първата хомосексуална жена губернатор на Ню Йорк. Актрисата се ожени за партньорката си Кристин Маринони през 2012 г. Двете минаха под венчило три години след годежа си, който се случи по време на шествие в подкрепа на еднополовите бракове в Ню Йорк.
актриса, Сексът и градът, Холивуд, синтия никсън